pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.เฮ้ง สั่งหน่วยงานในสังกัดลงพื้นที่ตรวจสอบกรณีคนงานรถไฟเสียชีวิตจากเหล็กหล่นทับที่เพชรบุรี พร้อมเร่งช่วยเหลือทายาทให้ได้รับสิทธิประโยชน์ตามกฎหมาย
วันพฤหัสบดีที่ 10 มิถุนายน 2564
รมว.เฮ้ง สั่งหน่วยงานในสังกัดลงพื้นที่ตรวจสอบกรณีคนงานรถไฟเสียชีวิตจากเหล็กหล่นทับที่เพชรบุรี พร้อมเร่งช่วยเหลือทายาทให้ได้รับสิทธิประโยชน์ตามกฎหมาย
รัฐมนตรีว่าการกระทรวงแรงงาน ห่วงใยกรณีเหล็กหล่นทับคนงานรถไฟเสียชีวิต 1 ราย ที่อําเภอชะอํา จังหวัดเพชรบุรี สั่ง สวัสดิการและคุ้มครองแรงงานจังหวัด ประกันสังคมจังหวัดเพชรบุรี ลงพื้นที่ตรวจสอบข้อเท็จจริงในการปฏิบัติตามกฎหมายความปลอดภัยในการทํางาน
เมื่อวันที่ 10 มิถุนายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้ากรณีเหล็กหล่นทับคนงานรถไฟเสียชีวิต บริเวณสะพานรถไฟหนองตาพด อําเภอชะอํา จังหวัดเพชรบุรีว่า ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา และกระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยเรื่องความปลอดภัยในการทํางานของแรงงานในภาคส่วนต่าง ๆ จึงได้กําชับให้กระทรวงแรงงานรณรงค์สร้างความตระหนักถึงความปลอดภัยในการทํางาน โดยส่งเจ้าหน้าที่ความปลอดภัยในการทํางาน (จป.) เข้าไปตรวจสอบและเน้นย้ําให้นายจ้างปฏิบัติตามกฎหมายความปลอดภัยอย่างเคร่งครัด เพื่อไม่ให้เกิดการสูญเสียชีวิตจากการทํางาน จากกรณีดังกล่าว ผมในฐานะรัฐมนตรีว่าการกระทรวงแรงงาน จึงได้สั่งการให้สวัสดิการและคุ้มครองแรงงานจังหวัด และประกันสังคมจังหวัดเพชรบุรี เข้าไปตรวจสอบข้อเท็จจริงในการปฏิบัติตามกฎหมายความปลอดภัยในการทํางาน รวมทั้งตรวจสอบสถานะความเป็นผู้ประกันตนของลูกจ้าง เพื่อช่วยเหลือเยียวยาทายาทผู้เสียชีวิตให้ได้รับสิทธิประโยชน์ความคุ้มครองตามขั้นตอนของกฎหมายโดยเร็ว
นายสุชาติ กล่าวต่อว่า จากรายงานเบื้องต้นของสํานักงานสวัสดิการและคุ้มครองแรงงานจังหวัดเพชรบุรี อยู่ระหว่างเร่งตรวจสอบข้อเท็จจริง โดยส่งเจ้าหน้าที่ไปยังสถานที่เกิดเหตุและจะเชิญนายจ้างมาพบซึ่งขณะนี้ทราบนายจ้างพักอยู่ที่จังหวัดประจวบคีรีขันธ์ โดยจะนัดสอบปากคําในวันที่ 16 มิถุนายนนี้ เวลา 14.00 น. เพื่อดําเนินการในส่วนที่เกี่ยวข้องตามกฎหมายความปลอดภัย อาชีวอนามัยและสภาพแวดล้อมในการทํางาน ในส่วนของสํานักงานประกันสังคมเพชรบุรี ได้ลงพื้นที่ตรวจสอบ ที่เกิดเหตุเพื่อตรวจสอบสถานะความเป็นผู้ประกันตน ซึ่งพบว่า ผู้เสียชีวิตรายนี้เป็นผู้ประกันตนมาตรา 33 ซึ่งจะได้รับสิทธิประโยชน์ตามกฎหมาย คือ ทายาทจะได้รับเงินค่าทําศพจํานวน 40,000 บาท และเงินทดแทนตกทอดของทายาทร้อยละ 70 ของค่าจ้าง เป็นระยะเวลา 10 ปี
ทั้งนี้ หน่วยงานในสังกัดกระทรวงแรงงานจังหวัดเพชรบุรี จะได้ประสานความช่วยเหลือเพื่อจ่ายสิทธิประโยชน์ดังกล่าวแก่ทายาทของผู้เสียชีวิตต่อไป
รัฐบาลไทย-ข่าวทำเนียบรัฐบาล-สธ.เผยฉีดวัคซีนโควิดแล้ว 5.1 ล้านโดส ผู้เชี่ยวชาญสรุปผล 12 รายเสียชีวิตไม่เกี่ยวกับวัคซีน
วันพุธที่ 9 มิถุนายน 2564
สธ.เผยฉีดวัคซีนโควิดแล้ว 5.1 ล้านโดส ผู้เชี่ยวชาญสรุปผล 12 รายเสียชีวิตไม่เกี่ยวกับวัคซีน
กระทรวงสาธารณสุขเผยผลการฉีดวัคซีนโควิด 19 พร้อมกันทั่วประเทศรวม 2 วัน ฉีดได้ 888,975 โดส สะสมตั้งแต่วันที่ 28 ก.พ. รวม 5.1 ล้านโดส คณะผู้เชี่ยวชาญสรุปผลกรณีมีผู้เสียชีวิตแล้ว 12 ราย ไม่เกี่ยวข้องกับวัคซีน เป็นเหตุการณ์ร่วม อยู่ระหว่างสอบสวนโรค
กระทรวงสาธารณสุขเผยผลการฉีดวัคซีนโควิด 19 พร้อมกันทั่วประเทศรวม 2 วัน ฉีดได้ 888,975 โดส สะสมตั้งแต่วันที่ 28 ก.พ. รวม 5.1 ล้านโดส คณะผู้เชี่ยวชาญสรุปผลกรณีมีผู้เสียชีวิตแล้ว 12 ราย ไม่เกี่ยวข้องกับวัคซีน เป็นเหตุการณ์ร่วม อยู่ระหว่างสอบสวนโรค 15 ราย ยืนยันวัคซีนมีความปลอดภัย ฉีดเป็นวงกว้าง สร้างภูมิคุ้มกันหมู่ ช่วยหยุดการระบาด
วันนี้ (9 มิถุนายน 2564) นายแพทย์เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค กระทรวงสาธารณสุข กล่าวว่า ภาพรวมตั้งแต่วันที่ 28 กุมภาพันธ์ - 8 มิถุนายน 2564 จัดสรรวัคซีนโควิด 19 ทั้งหมด 6,756,493 โดส แบ่งเป็นวัคซีนซิโนแวคจํานวน 4,982,313 โดส และวัคซีนแอสตร้าเซนเนก้าจํานวน 1,774,180 โดส สามารถฉีดวัคซีนโควิด 19 รวมสะสม 5,107,069 โดส เฉพาะวันที่ 8 มิถุนายน 2564 ที่ผ่านมา ฉีดได้ 472,128 โดส รวม 2 วันที่เริ่มฉีดวัคซีนจํานวนมากพร้อมกันทั่วประเทศ (วันที่ 7-8 มิถุนายน 2564) รวม 888,975 โดส
นายแพทย์เฉวตสรรกล่าวต่อว่า การฉีดวัคซีนมีการติดตามเรื่องความปลอดภัย โดยเก็บรวบรวมข้อมูลอาการไม่พึงประสงค์ที่เกิดขึ้นตั้งแต่อาการเล็กน้อยจนถึงอาการรุนแรงและเสียชีวิต ดังนั้นเมื่อมีการฉีดวัคซีนโควิด 19จํานวนมากเป็นวงกว้าง ทําให้มีโอกาสพบผู้ที่มีอาการไม่พึงประสงค์เกิดขึ้นได้ กรณีที่อาการรุนแรงและเสียชีวิตจะมีการส่งตรวจหาสาเหตุว่าเกี่ยวข้องกับวัคซีนหรือไม่ โดยนําเข้าสู่การพิจารณาของคณะผู้เชี่ยวชาญ ซึ่งจะมีการแต่งตั้งในระดับเขต จากการเฝ้าระวังต่อเนื่องถึงขณะนี้พบกรณีเสียชีวิตภายหลังการรับวัคซีนโควิด 19 ตั้งแต่เริ่มฉีดวัคซีน 28 กุมภาพันธ์ จนถึงวันที่ 8 มิถุนายน 2564 มีรายงานการเสียชีวิต 27 ราย สรุปผลแล้ว 12 รายว่าไม่เกี่ยวข้องกับวัคซีน เป็นเหตุการณ์ร่วมที่เกิดขึ้น คือ กล้ามเนื้อหัวใจขาดเลือดเฉียบพลัน 8 รายImmune Thromboticthrombocytopenic purpura 1 ราย ลิ่มเลือดอุดตันในปอด 1 ราย เยื่อหุ้มสมองอักเสบ (purulent meningitis) 1 รายและเลือดออกในช่องท้อง 1 ราย ส่วนที่เหลืออีก 15 รายอยู่ระหว่างการส่งตรวจชันสูตร และสอบสวนโรค
“การเสียชีวิตอาจเกี่ยวข้องหรือไม่เกี่ยวข้องกับวัคซีนก็ได้ จึงต้องสอบสวนเชิงลึกหาสาเหตุ อย่างกรณีการเสียชีวิตที่ จ.ปทุมธานี เมื่อตรวจชันสูตรแล้วพบการอักเสบของเยื่อหุ้มสมอง ซึ่งไม่เกี่ยวกับวัคซีน สําหรับหญิงอายุ 46 ปีที่เสียชีวิตล่าสุด นับเป็นรายที่ 28 จะมีการนําเข้าสู่การพิจารณาของคณะผู้เชี่ยวชาญต่อไป ทั้งนี้ ภายหลังการฉีดวัคซีนขอให้ประเมินอาการตนเอง ถ้าปวดหัวเล็กน้อยสามารถกินยาพาราเซตามอลแล้วพักผ่อน หากอาการดีขึ้นไม่จําเป็นต้องพบแพทย์ แต่ถ้าอาการไม่ดีขึ้นหรือมีอาการปวดหัวรุนแรงตั้งแต่แรก มีความกังวลว่าจะเป็นมาก สามารถไปโรงพยาบาลได้ทันทีไม่ต้องรอ ดังนั้น ขอให้ประชาชนมั่นใจว่าวัคซีนมีความปลอดภัย เมื่อฉีดเป็นวงกว้าง จะเกิดภูมิคุ้มกันหมู่และหยุดการระบาดได้ในที่สุด” นายแพทย์เฉวตสรรกล่าว
*********************************** 9 มิถุนายน 2564
รัฐบาลไทย-ข่าวทำเนียบรัฐบาล-PM emphasizes fair distribution of vaccines to ensure effectiveness of COVID-19 disease control
วันพุธที่ 9 มิถุนายน 2564
PM emphasizes fair distribution of vaccines to ensure effectiveness of COVID-19 disease control
PM emphasizes fair distribution of vaccines to ensure effectiveness of COVID-19 disease control
June 8, 2021, at 1300hrs, at Thai Khu Fah Building, Government House, following the weekly cabinet meeting, Prime Minister and Defense Minister Gen. Prayut Chan-o-cha gave an update on COVID-19 vaccination, which is the Government’s national agenda, that the number of vaccines given on June 7, the kickoff day for mass vaccination nationwide, is over 400,000 doses. Cumulative number of people who have been inoculated is approx. 4.6 million, 3.2 million of whom received the 1st shot, and 1.4 million received both shots.
The Prime Minister, as head of the Center for COVID-19 Situation Administration (CCSA), emphasized CCSA’s principle on fair distribution of vaccines to ensure effectiveness of the disease control. Every province has been allocated the COVID-19 vaccines for them to start provincial mass vaccination all at the same time. Quantity of vaccines allocated to each province is subject to number of populations, ages, number of infected patients, risk groups and professions, and the province’s specific status as tourism or economic area. Each province is responsible for its own allocation of vaccines to hospitals in respective area, and people who have registered for vaccination should be vaccinated according to the date registered. The Prime Minister also apologized for an inconvenience the change or delay of vaccination may have caused, and ordered concerned agencies to immediately solve the problem.
He also affirmed that more vaccines would be available in the following months, as the Government has set the target to acquire 100 million doses and more of BioScience’s AstraZeneca, Sinovac, Pfizer, and Johnson & Johnson, as well as other vaccines to be made available under negotiations with other countries. Locally-made vaccines are also expected to become available next year.
รัฐบาลไทย-ข่าวทำเนียบรัฐบาล-PM discloses key cabinet resolutions
วันพุธที่ 9 มิถุนายน 2564
PM discloses key cabinet resolutions
PM discloses key cabinet resolutions
June 8, 2021, at 1300hrs, at Thai Khu Fah Building, Government House, following the weekly cabinet meeting, Prime Minister and Defense Minister Gen. Prayut Chan-o-cha disclosed some of the resolutions made at the cabinet meeting, gist of which is as follows:
1. “Jub Khu Goo Ngern (Loan Pairing)”, which has been launched on June 7, 2021, following the cabinet’s resolution assigning concerned agencies to implement measures to assist over 120,000 restaurant entrepreneurs across the country. The scheme will enable these restaurant entrepreneurs to get access to a special-conditioned soft loan from Thai Credit Guarantee Corporation (TCG), SME Bank, Government’s Savings Bank, Krung Thai Bank, and Bank of Agriculture and Agricultural Cooperative in a bid to help sustain their businesses without laying off the employees. The scheme will be implemented under the collaboration of Ministry of Commerce, Ministry of Finance, and the private sector.
2. The cabinet also approved a loan under the Royal Decree authorizing Ministry of Finance to seek loan for economic and social problem solving, remedy, and rehabilitation as a result of spread of COVID-19, B.E. 2563 (1-trillion Baht Loan), for procurement of medical equipment to be used for COVID-19 screening test and treatment, i.e., COVID-19 test kits, pulse oximeters, ventilators, ambulances, and advanced cardiovascular life supports. According to the Prime Minister, the cabinet has so far approved the total amount of 984,000 million Baht (73% of which have been disbursed) out of the 1-trillion Baht loan.
3. The cabinet approved the budget of over 2.2 billion Baht for a scheme to employ 10,000 new graduates (undergraduate level) as temporary state employees in a bid to alleviate their plights during the COVID-19 situation. Successful candidates will be hired by state agencies, especially in the provincial areas, with the employment contract of not over one year. They will receive 18,000 Baht in salary, and full benefits earned by a state employee.
4. The cabinet also acknowledged the “Phuket Sandbox”, as proposed by the Committee for Economic Situation Administration (CESA), to reopen Phuket to vaccinated foreign tourists. The Phuket Sandbox will be taken as a kickoff project for other 9 provinces to be reopened for vaccinated foreign tourists in the 3rd and 4th semesters of this year. As of now, over 60% of Phuket population have been vaccinated. Tourists who wish to visit the province without a 14-day quarantine must have COVID-19 vaccination certificate valid a minimum of 14 days to one year before their arrival in Phuket, and must travel from any of the medium to low-risk countries identified by Ministry of Public Health.
รัฐบาลไทย-ข่าวทำเนียบรัฐบาล-อนุทิน ตรวจเยี่ยมศูนย์ฉีดวัคซีนเดอะมอลล์ บางแค
วันพุธที่ 9 มิถุนายน 2564
อนุทิน ตรวจเยี่ยมศูนย์ฉีดวัคซีนเดอะมอลล์ บางแค
รองนายกรัฐมนตรีและรัฐมนตรีว่าการกระทรวงสาธารณสุข  ตรวจเยี่ยมศูนย์ฉีดวัคซีนเดอะมอลล์ บางแค รองรับประชาชนที่ลงทะเบียนผ่าน “หมอพร้อม” และโครงการ “ไทยร่วมใจ กรุงเทพปลอดภัย” ตั้งเป้าวันละ 3,000 คน
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมศูนย์ฉีดวัคซีนเดอะมอลล์ บางแค รองรับประชาชนที่ลงทะเบียนผ่าน “หมอพร้อม” และโครงการ “ไทยร่วมใจ กรุงเทพปลอดภัย” ตั้งเป้าวันละ 3,000 คน และเตรียมหารือไหลเวียนเพิ่มจํานวนวัคซีนไปยังศูนย์ฉีดที่มีความพร้อม เพื่อเพิ่มประสิทธิภาพป้องกันควบคุมโรค
วันนี้ (9 มิถุนายน 2564) ที่ศูนย์การค้าเดอะมอลล์บางแค กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยแพทย์หญิงอัมพร เบญจพลพิทักษ์อธิบดีกรมการแพทย์แผนไทยและการแพทย์ทางเลือก และคณะผู้บริหาร ตรวจเยี่ยมศูนย์ฉีดวัคซีนเดอะมอลล์ บางแคซึ่งเป็นความร่วมมือ ทั้งภาครัฐ สถาบันการศึกษา โรงเรียนแพทย์ เอกชน และสถานประกอบการ อาทิ กรุงเทพมหานคร หอการค้าไทย เดอะมอลล์ บางแค เครือโรงพยาบาลBDMS กรุงเทพดุสิตเวชกาล และคณะแพทยศาสตร์ คณะพยาบาลศาสตร์ มหาวิทยาลัยสยาม โดยมี ดร.พรชัย มงคลวนิช อธิการบดีมหาวิทยาลัยสยาม พร้อมคณะ ให้การต้อนรับ
นายอนุทินให้สัมภาษณ์ว่า วันนี้ ได้มาเยี่ยมศูนย์ฉีดวัคซีนเดอะมอลล์ บางแค เห็นถึงความพร้อมของสถานที่ ความตั้งใจของบุคลากรที่มากด้วยประสบการณ์ และอุปกรณ์ที่ได้มาตรฐาน กระทรวงสาธารณสุขจึงได้เตรียมหารือเพิ่มจํานวนวัคซีนไปยังศูนย์ฉีดที่มีความพร้อม ให้เกิดการไหลเวียนของวัคซีน สามารถรองรับประชาชนได้ถึงวันละ 3,000 คน ให้บริการฉีดวัคซีนแก่ประชาชนที่ลงทะเบียนผ่าน “หมอพร้อม” และโครงการ “ไทยร่วมใจ กรุงเทพปลอดภัย” โดยเฉพาะพื้นที่ กทม. ที่ยังคงพบการระบาดต่อเนื่อง หากสามารถควบคุมการแพร่กระจายโรคในพื้นที่ กทม.ได้ ก็จะสามารถควบคุมการระบาดหลักของประเทศไทยได้
นายอนุทินกล่าวต่อว่า ในการจัดสรรวัคซีน กระทรวงสาธารณสุขได้กระจายไปยังจังหวัดต่าง ๆ ตามที่ ศบค. กําหนดแผนการจัดสรร โดยเทียบอัตราส่วนประชากรแต่ละจังหวัด และพิจารณาปัจจัยเสี่ยงของแต่ละพื้นที่การบริหารจัดการเป็นหน้าที่ของหัวหน้าส่วนแต่ละจังหวัด ซึ่งวัคซีนที่รัฐบาลนํามาฉีดให้ประชาชนขณะนี้ ทั้งแอสตร้าเซนเนก้าและซิโนแวค ได้รับการพิสูจน์แล้วว่ามีประสิทธิภาพและมาตรฐานสูง และจะทยอยเข้ามาอย่างต่อเนื่องตามเป้าหมายของรัฐบาลคือ 100 ล้านโดส ภายในปี 2564 เพื่อฉีดให้คนไทยทุกคนโดยไม่มีค่าใช้จ่าย ส่วนวัคซีนของบริษัทไฟเซอร์ ได้มีการนัดหมายทําข้อตกลงความร่วมมือภายในสัปดาห์นี้ และจะทยอยส่งมอบทั้งสิ้น 20 ล้านโดสตามข้อตกลง ภายในปีนี้เช่นกัน
สําหรับกรณีข่าวหญิงอายุ 46 ปีเสียชีวิต มีประวัติรับการฉีดวัคซีนแอสตร้าเซนเนก้านั้น ต้องขอแสดงความเสียใจกับครอบครัวผู้เสียชีวิต กระทรวงสาธารณสุขมีการเฝ้าระวังติดตามเหตุการณ์ไม่พึงประสงค์ภายหลังได้รับวัคซีนโควิด19(AEFI) โดยมีการสอบสวนโรค ชันสูตร รวบรวมข้อมูล นําสู่เข้าที่ประชุมคณะกรรมการ AEFI เพื่อพิจารณาว่ามีความเกี่ยวข้องกับวัคซีนหรือไม่ ให้เกิดความชัดเจน หากทราบผลการพิจารณาจะชี้แจงสร้างความเข้าใจกับครอบครัว สังคม ต่อไป
*********************************** 9 มิถุนายน 2564
รัฐบาลไทย-ข่าวทำเนียบรัฐบาล-บอร์ด สปสช. ไฟเขียวเบิกจ่าย “ฟ้าทะลายโจร” รักษาผู้ป่วยโควิด-19 อาการน้อย
วันพุธที่ 9 มิถุนายน 2564
บอร์ด สปสช. ไฟเขียวเบิกจ่าย “ฟ้าทะลายโจร” รักษาผู้ป่วยโควิด-19 อาการน้อย
บอร์ด สปสช. รับทราบประกาศฯ บัญชียาหลักแห่งชาติด้านสมุนไพร ฉบับที่ 2 ใช้ ‘ฟ้าทะลายโจร’ รักษาผู้ป่วยโควิด-19 ที่มีอาการน้อย พร้อมมีมติสนับสนุนเบิกจ่าย เป็นสิทธิประโยชน์ใหม่แก่ผู้ใช้สิทธิบัตรทอง
ที่ประชุมคณะกรรมการหลักประกันสุขภาพแห่งชาติ (บอร์ด สปสช.) เมื่อวันที่ 7 มิ.ย. 2564 ซึ่งมี นายอนุทิน ชาญวีรกูล รองนายกรัฐมนตรี และ รมว.สาธารณสุข ในฐานะประธานบอร์ด สปสช. เป็นประธาน มีมติรับทราบประกาศฯ บัญชียาหลักแห่งชาติด้านสมุนไพร ฉบับที่ 2 ซึ่งให้ใช้ยาสารสกัดจากฟ้าทะลายโจรและยาจากผงฟ้าทะลายโจร สําหรับผู้ติดเชื้อโควิด-19 ที่มีความรุนแรงน้อย เป็นสิทธิประโยชน์ในระบบหลักประกันสุขภาพแห่งชาติ (บัตรทอง)
ทั้งนี้ คาดว่าจะมีกลุ่มเป้าหมายในการรับยาฟ้าทะลายโจร ประมาณ 5.26 หมื่นราย ใช้งบประมาณทั้งสิ้น 15.78 ล้านบาท โดย สปสช. ได้กําหนดอัตราการจ่ายชดเชยแก่หน่วยบริการรายละ 300 บาท
นายอนุทิน กล่าวว่า การบรรจุยาฟ้าทะลายโจรเข้าในบัญชียาหลักแห่งชาติ ทําให้สามารถเบิกจ่ายยาดังกล่าวให้กับผู้ใช้สิทธิประกันสุขภาพของประเทศได้ ซึ่งผลประโยชน์ที่เกิดขึ้นคือนอกจากจะเป็นทางเลือกในการรักษาแล้ว ยังสนับสนุนให้เกิดการใช้ยาจากสมุนไพรเพิ่มขึ้น ตลอดจนเป็นการสนับสนุนภาคเศรษฐกิจอุตสาหกรรมยาจากสมุนไพรภายในประเทศ ที่จะช่วยสร้างความมั่นคงทางยา ลดการพึ่งพายาแผนปัจจุบันที่ต้องนําเข้าจากต่างประเทศลงไปได้ในอีกทางหนึ่ง
นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ เปิดเผยว่า ที่ผ่านมา ยาฟ้าทะลายโจรได้รับการบรรจุอยู่ในบัญชียาหลักแห่งชาติอยู่แล้ว แต่ได้กําหนดข้อบ่งชี้เอาไว้ในการบรรเทาอาการของโรคหวัด เช่น เจ็บคอ น้ํามูกไหล มีไข้ เท่านั้น โดยล่าสุดราชกิจจานุเบกษาได้ประกาศให้ใช้ยาฟ้าทะลายโจรได้ในผู้ป่วยโรคโควิด-19 ที่มีความรุนแรงน้อย เพื่อลดการเกิดโรคที่รุนแรง
ทั้งนี้ บอร์ด สปสช. ได้รับทราบประกาศฯ และเห็นชอบให้ใช้ยาสารสกัดจากฟ้าทะลายโจร และยาจากผงฟ้าทะลายโจร แก่ผู้ใช้สิทธิบัตรทองได้ โดยใช้งบประมาณจาก พ.ร.ก. กู้เงินฯ รายการงบที่เตรียมไว้จ่ายเพิ่มเติมเป็นค่ายาสําหรับรายที่อาการรุนแรงปานกลางถึงมาก ซึ่งมีวงเงินทั้งสิ้น 28.8 ล้านบาท โดยการอนุมัติสิทธิประโยชน์นี้ จะไม่เป็นภาระงบประมาณแต่อย่างใด
////////////8 มิถุนายน 2564
รัฐบาลไทย-ข่าวทำเนียบรัฐบาล-นายกฯ ย้ำเวที UN ไทยพร้อมร่วมมือแก้ไขปัญหาโรคเอดส์และรับรองปฏิญญาทางการเมืองเรื่องเอชไอวีและเอดส์ปี 2564
วันพุธที่ 9 มิถุนายน 2564
นายกฯ ย้ําเวที UN ไทยพร้อมร่วมมือแก้ไขปัญหาโรคเอดส์และรับรองปฏิญญาทางการเมืองเรื่องเอชไอวีและเอดส์ปี 2564
นายกฯ ย้ําเวที UN ไทยพร้อมร่วมมือแก้ไขปัญหาโรคเอดส์และรับรองปฏิญญาทางการเมืองเรื่องเอชไอวีและเอดส์ปี 2564
วันนี้ (9 มิถุนายน 2564) เวลา 04.30 น. (หรือวันที่ 8 มิถุนายน เวลา 15.30 น. เวลาท้องถิ่น นครนิวยอร์ก) ณ สํานักงานใหญ่ องค์การสหประชาชาติ สหรัฐอเมริกา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมกล่าวถ้อยแถลงในการประชุมระดับสูงว่าด้วยโรคเอดส์ (High Level Meeting on HIV/AIDS) ผ่านระบบการประชุมทางไกล ซึ่งนายอนุชา บูรพชัยศรี โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีเชื่อมั่นว่าการประชุมครั้งนี้เป็นโอกาสสําคัญที่จะทําให้ทุกภาคส่วนร่วมกันติดตามและสานต่อความก้าวหน้าของการดําเนินการตามปฏิญญาทางการเมืองเรื่องเอชไอวีและเอดส์ ปี 2559 และร่วมรับรองปฏิญญาฉบับใหม่ เพื่อนําไปสู่การบรรลุเป้าหมายการพัฒนาที่ยั่งยืนในการยุติปัญหาการแพร่ระบาดของโรคเอดส์ภายในปี 2573 พร้อมแสวงหาแนวทางใหม่ ๆ เพื่อรับมือกับความท้าทายของโรคนี้ เนื่องจากในปัจจุบันการแพร่ระบาดของโควิด-19 ได้ส่งผลกระทบอย่างรุนแรงต่อชีวิตและความเป็นอยู่ของประชาชนทั่วโลกและยังส่งผลกระทบต่อกระบวนการแก้ไขปัญหาโรคเอดส์ด้วย โดยเฉพาะผู้ติดเชื้อที่ได้กลายเป็นกลุ่มคนที่มีความเปราะบางยิ่งขึ้น จนนําไปสู่การเกิดปัญหาความเหลื่อมล้ําที่เพิ่มมากขึ้น
นายกรัฐมนตรีได้นําเสนอ 3 มุมมองของไทยที่จะเร่งรัดการดําเนินการต่าง ๆ ทั้งภายในประเทศและระหว่างประเทศ ดังนี้
1. พัฒนาด้านนวัตกรรมและขยายความครอบคลุม ด้วยการให้บริการตรวจวินิจฉัยหาเชื้อเอชไอวีด้วยนวัตกรรมใหม่ ๆ และการจัดสรรชุดบริการป้องกันแบบผสมผสาน โดยเฉพาะในกลุ่มเยาวชนและกลุ่มเป้าหมายหลักต่าง ๆ ทั้งนี้ การมีระบบหลักประกันสุขภาพถ้วนหน้า มีส่วนสําคัญอย่างมากต่อการให้บริการที่ครอบคลุม
2. มีเจตจํานงทางการเมืองที่แน่วแน่ เพื่อขจัดปัญหาความเหลื่อมล้ํา การตีตรา และการเลือกปฏิบัติ ซึ่งความร่วมมือและความเข้าใจของทุกฝ่ายมีส่วนสําคัญต่อการลดอุปสรรคของการเข้าถึงบริการป้องกัน ตรวจวินิจฉัย และรักษาการติดเชื้อ
3. ผลักดันการมีส่วนร่วมของสังคม เป็นหัวใจของการรับมือกับปัญหาโรคเอดส์อย่างมีประสิทธิภาพ โดยทุกฝ่ายควรมีส่วนร่วมในการกําหนด พัฒนานโยบาย และการให้บริการที่เกี่ยวกับโรคในทุกระดับให้สอดคล้องกับความต้องการของสังคม
ในช่วงท้าย นายกรัฐมนตรีได้เน้นย้ําว่า ไทยพร้อมจะร่วมรับรองปฏิญญาทางการเมืองเรื่องเอชไอวีและเอดส์ปี 2564 เพื่อบรรลุเป้าหมายร่วมตามที่กําหนดไว้ และในปีหน้าที่ไทยจะดํารงตําแหน่งประธานคณะกรรมการบริหารโครงการโรคเอดส์แห่งสหประชาชาติ ซึ่งยืนยันว่าจะร่วมมือกับทุกประเทศในการส่งเสริมและสนับสนุนการดําเนินงานตามยุทธศาสตร์โรคเอดส์ปี 2564 และปฏิญญาฉบับใหม่เพื่อนําไปสู่การยุติปัญหาอย่างยั่งยืนภายในปี 2573
อนึ่ง การประชุม High Level Meeting on HIV/AIDS ได้จัดขึ้นต่อเนื่องเป็นประจําทุก 5 ปี โดยมีวัตถุประสงค์เพื่อทบทวนความก้าวหน้าตามเป้าหมายที่กําหนดไว้ในปฏิญญาฯ และแลกเปลี่ยนข้อคิดเห็นต่อการดําเนินการที่ผ่านมา โดยมีหัวหน้าคณะผู้แทนจากแต่ละประเทศเข้าร่วมประชุม และมีผู้นําระดับประเทศร่วมกล่าวถ้อยแถลง ซึ่งปีนี้มีกําหนดการประชุมระหว่างวันที่ 8-10 มิถุนายน 2564 ณ สํานักงานใหญ่ องค์การสหประชาชาติ นครนิวยอร์ก สหรัฐอเมริกา
รัฐบาลไทย-ข่าวทำเนียบรัฐบาล-นายกรัฐมนตรีติง อย่านำการจัดหาวัคซีนโยงการเมือง ยืนยันรัฐบาลให้ความสำคัญกับชีวิตประชาชนทุกคน ขยายการจัดหาวัคซีนเพิ่มเติมเป็น 150 ล้านโดส
วันพฤหัสบดีที่ 10 มิถุนายน 2564
นายกรัฐมนตรีติง อย่านําการจัดหาวัคซีนโยงการเมือง ยืนยันรัฐบาลให้ความสําคัญกับชีวิตประชาชนทุกคน ขยายการจัดหาวัคซีนเพิ่มเติมเป็น 150 ล้านโดส
นายกรัฐมนตรีติง อย่านําการจัดหาวัคซีนโยงการเมือง ยืนยันรัฐบาลให้ความสําคัญกับชีวิตประชาชนทุกคน ขยายการจัดหาวัคซีนเพิ่มเติมเป็น 150 ล้านโดส
วันนี้ (9 มิ.ย. 64) เวลา 19.00 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงในประชุมสภาผู้แทนราษฎรครั้งที่ 3 (สมัยสามัญประจําปีครั้งที่หนึ่ง) เป็นพิเศษ เพื่อพิจารณา พ.ร.ก.ให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 ว่า รัฐบาลมีแผนการกระจายวัคซีนและเร่งติดต่อจัดหาวัคซีนเพิ่มเติม 150 ล้านโดส จากเดิมตั้งเป้าจัดหาวัคซีนในระยะแรก 65 ล้านโดส ขอให้ความมั่นใจว่า วัคซีนทุกชนิดจะต้องได้รับมาตรฐาน โดยสํานักงานคณะกรรมการอาหารและยา (อย.) ในการตรวจสอบคุณภาพ ขึ้นทะเบียน เพื่อความปลอดภัยของประชาชน พร้อมให้องค์กรปกครองส่วนท้องถิ่นสามารถจัดซื้อจัดหาวัคซีนเองได้ เพื่อให้ผู้ว่าราชการจังหวัดและสํานักงานสาธารณสุขประจําจังหวัดเป็นผู้จัดสรรการฉีดวัคซีนแก่กลุ่มเสี่ยงตามที่ ศบค. กําหนด ซึ่งคาดว่า จะมีการจัดส่งวัคซีนเพิ่มเติมจาก Sinovac AstraZeneca Pfizer Johnson & Johnson Biontech Moderna Sputnik V ในไตรมาสที่ 3 นี้
นายกรัฐมนตรียังเผยว่า วานนี้มีการฉีดวัคซีนในประเทศไทยแล้วกว่า 400,000 โดส จากจํานวนวัคซีนที่มีอยู่ 500,000 โดส ซึ่งจําเป็นต้องมีการปรับแผนการกระจายวัคซีนทุกวัน ที่สําคัญ คือ ทุกจังหวัดจะต้องได้รับการกระจายวัคซีนตามสัดส่วนของประชากร หากพื้นที่ใดเป็นพื้นที่สีแดง มีคลัสเตอร์การแพร่ระบาดจํานวนมาก ก็จะได้รับการจัดสรรวัคซีนเพิ่มมากขึ้น รวมถึงจังหวัดภูเก็ตที่เป็นพื้นที่ท่องเที่ยวจะต้องได้รับการจัดสรรวัคซีนเพิ่มเติม เพื่อรองรับการเปิดจังหวัดรับนักท่องเที่ยวภายในเดือนกรกฎาคม โดยมีเป้าหมายให้ประชากรในภูเก็ตได้รับการฉีดวัคซีนกว่าร้อยละ 60 – 70 ซึ่งกระทรวงการท่องเที่ยวและกีฬาคาดว่า ในระยะแรกจะมีนักท่องเที่ยวเข้ามากว่าแสนคน รวมทั้งได้จัดเตรียมแผนการคัดกรองและ Passport Visa ไว้แล้ว
ในตอนท้าย นายกรัฐมนตรรี ยังชี้แจงว่า แม้จํานวนผู้ป่วยติดเชื้อจะเพิ่มขึ้น แต่ผู้ป่วยที่รักษาหายแล้วก็เพิ่มจํานวนมากขึ้นในแต่ละวันเช่นเดียวกัน ซึ่งมีการบริหารเตียงว่างเพื่อรองรับผู้ป่วยอาการหนักในแต่ละวัน ขณะนี้มีผู้ป่วยที่อยู่ระหว่างการรักษา 47,644 คน ทั้งในโรงพยาบาลและโรงพยาบาลสนาม พร้อมขอขอบคุณทุกภาคส่วนที่ให้ความร่วมมือช่วยเหลือ และวอนอย่านําการจัดหาวัคซีนโยงการเมือง รัฐบาลให้ความสําคัญกับชีวิตประชาชนทุกคน พร้อมขอให้ทุกคนให้เกียรติซึ่งกันและกัน
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรียืนยันเบิกจ่ายงบประมาณเป็นไปตามขั้นตอน ยึดกรอบการบริหารหนี้สาธารณะ และวินัยการเงินการคลัง  เน้นจัดสรรงบประมาณเพื่อดูแลประชาชนในทุกมิติ
วันพฤหัสบดีที่ 10 มิถุนายน 2564
นายกรัฐมนตรียืนยันเบิกจ่ายงบประมาณเป็นไปตามขั้นตอน ยึดกรอบการบริหารหนี้สาธารณะ และวินัยการเงินการคลัง  เน้นจัดสรรงบประมาณเพื่อดูแลประชาชนในทุกมิติ
นายกรัฐมนตรียืนยันเบิกจ่ายงบประมาณเป็นไปตามขั้นตอน ยึดกรอบการบริหารหนี้สาธารณะ และวินัยการเงินการคลัง  เน้นจัดสรรงบประมาณเพื่อดูแลประชาชนในทุกมิติ
วันนี้ (9 มิ.ย. 64) เวลา 19.30 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมประชุมสภาผู้แทนราษฎรครั้งที่ 3 (สมัยสามัญประจําปีครั้งที่หนึ่ง) เป็นพิเศษ เพื่อพิจารณา พ.ร.ก.ให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 โดยนายกรัฐมนตรียืนยันว่า ให้ความสําคัญกับการประชุมสภาฯ และยินดีรับฟังความคิดเห็นสมาชิกสภาผู้แทนราษฎรแต่ละท่าน พร้อมให้ความเชื่อมั่นถึงการจัดเตรียมงบประมาณภาครัฐ เพื่อแก้ไขบริหารสถานการณ์การแพร่ระบาดของโควิด-19 การเบิกจ่ายเป็นไปตามขั้นตอน ยืนยันรัฐบาลทําทุกอย่างด้วยความรอบคอบ มีทั้งการตรวจสอบ ประชุมหารือจากหลายคณะด้วยกัน
นายกรัฐมนตรียังเผยถึงการทํางานของรัฐบาลที่ผ่านมา มีการวางแผนเพื่อสร้างเศรษฐกิจใหม่ในอนาคต ทั้งการลงทุน เขตพื้นที่เศรษฐกิจพิเศษ EEC โครงสร้างพื้นฐาน ระบบดิจิทัล สําหรับการดําเนินการภายใต้ พ.ร.ก. ช่วยทําให้เศรษฐกิจไทยปี 2563 หดตัวลดลงที่ -6.1% ซึ่งน้อยกว่าที่ธนาคารแห่งประเทศไทยคาดการณ์ไว้ที่ -8.1% ซึ่งการ ดําเนินโครงการภายใต้แผนงานที่ 2 เพื่อช่วยเหลือ เยียวยา ประชาชนทุกกลุ่มอาชีพ จะทําให้เศรษฐกิจมีการขยายตัวมากขึ้น ซึ่งจะส่งผลต่อเนื่องไปยังปี 2564 ด้วย ในส่วนงบประมาณด้านสาธารณสุข ได้อนุมัติค่าเสี่ยงภัย อสม. ค่าเครื่องมือแพทย์กว่า 30,000 รายการ และค่าปรับปรุงก่อสร้างโรงพยาบาลและศูนย์การแพทย์กว่า 786 แห่ง เพื่อรองรับสถานการณ์การแพร่ระบาดของโรคติดเชื้อโควิด-19 ยืนยัน ไม่มีการตัดงบประมาณด้านสาธารณสุข
นายกรัฐมนตรีให้ความมั่นใจว่า รัฐบาลพยายาอย่างเต็มที่ เพื่อช่วยเหลือประชาชนทุกมิติ กระตุ้นการจ้างงาน ด้วยความร่วมมือระหว่างกระทรวงแรงงาน สมาคมแรงงาน กองทุนประกันสังคม และกองทุนต่าง ๆ ขณะเดียวกัน เร่งช่วยเหลือผู้ประกอบการ SMEs กว่า 5 ล้านราย ลดปัญหาหนี้สิน โดยใช้กลไกผ่านธนาคารแห่งประเทศไทยและธนาคารพาณิชย์ ปรับกฎ/กติกา ให้สามารถเข้าถึงแหล่งเงินทุน Soft Loan แก่ผู้ประกอบการที่ไม่มีหลักทรัพย์ให้สามารถกู้เงินได้ รวมถึงกระบวนการประนอมหนี้ คลินิกแก้หนี้ นอกจากนี้ รัฐบาลยังได้มีมาตรการต่าง ๆ เพื่อกระตุ้นเม็ดเงินผ่านการบริโภค ซึ่งมีเงินหมุนเวียนในระบบเศรษฐกิจกว่า 203,040 ล้านบาท เพื่อช่วยผู้ประกอบการร้านค้าจํานวนกว่า 1.14 ล้านร้านค้า ผ่านโครงการคนละครึ่ง ช่วยเหลือผู้มีรายได้น้อย ร้านค้าหาบเร่ แผงลอย โดยมีบรรทัดฐานของรายได้เป็นตัวกําหนด ทั้งนี้ ยืนยันรัฐบาลระมัดระวังการใช้จ่ายงบประมาณให้เป็นไปตามกรอบการบริหารหนี้สาธารณะ และวินัยการเงินการคลัง
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​ผู้ช่วยโฆษก ศบค. ย้ำ รพ./สถานบริการฉีดวัคซีน ต้องลงข้อมูลในระบบหมอพร้อม ยืนยัน สธ. มีระบบติดตามอาการหลังการฉีดวัคซีน ขอประชาชนมั่นใจเข้ารับบริการฉีดวัคซีน
วันพุธที่ 9 มิถุนายน 2564
​ผู้ช่วยโฆษก ศบค. ย้ํา รพ./สถานบริการฉีดวัคซีน ต้องลงข้อมูลในระบบหมอพร้อม ยืนยัน สธ. มีระบบติดตามอาการหลังการฉีดวัคซีน ขอประชาชนมั่นใจเข้ารับบริการฉีดวัคซีน
​ผู้ช่วยโฆษก ศบค. ย้ํา รพ./สถานบริการฉีดวัคซีน ต้องลงข้อมูลในระบบหมอพร้อม ยืนยัน สธ. มีระบบติดตามอาการหลังการฉีดวัคซีน ขอประชาชนมั่นใจเข้ารับบริการฉีดวัคซีน
วันนี้ (9 มิถุนายน 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคําถามสื่อมวลชนว่า ศบค. มีความเป็นห่วงใยประชาชนจากที่ได้ปูพรมฉีดวัคซีน 2 วันที่ผ่านมา ได้มีการติดตามควบคู่กันไปกับอาการไม่พึงประสงค์จากการฉีดวัคซีน โดยกระทรวงสาธารณสุขได้วางระบบทางมีการจัดการบริหารข้อมูล ติดตามหลังการฉีดวัคซีนไม่เฉพาะเฝ้าระวังในบริเวณที่ฉีดวัคซีน 30 นาทีเท่านั้น หลังฉีดจะมีการติดตาม 7 วันหรือ 14 วัน ด้วย รวมทั้ง การสร้างเสริมภูมิคุ้มกันโรค หรือ Adverse events following immunization (AFFI) การติดตามหลังฉีดวัคซีน ภายใต้ระบบข้อมูลคือ MOPH Immunization Center (Moph IC) ของกระทรวงสาธารณสุข
ผู้ช่วยโฆษก ศบค. ยังกล่าวว่า หากประชาชนที่ได้รับวัคซีนแล้วมีอาการผิดปกติ ก็สามารถติดต่อไปยังโรงพยาบาลที่ได้รับการฉีดวัคซีน ซึ่งในแต่ละจังหวัด อาทิ สสจ. สปสช. จะมีคณะอนุกรรมการจังหวัด มีกรรมการผู้เชี่ยวชาญประกอบด้วยแพทย์ผู้เชี่ยวชาญหลากหลายสาขาวิชาชีพ ทําการสอบสวนโรคและพิจารณาชดเชยแยกตามความรุนแรง ไปจนถึงในกรณีที่มีการเสียชีวิต ที่สําคัญคือ ประชาชนที่รายงานอาการไม่พึงประสงค์จะได้รับการดูแลโดยด่วน รวมทั้งได้รับเยียวยาค่าใช้จ่ายในการดูแลรักษา มีระบบประกันที่จะชดเชยให้กับทุกคน ผู้เช่วยโฆษก ศบค. ยังฝากไปยังโรงพยาบาลหรือสถานที่บริการฉีดวัคซีน ต้องลงข้อมูลในระบบหมอพร้อม รวมถึงมีการดูแล เฝ้าระวังให้ประชาชนปลอดภัยและสร้างมั่นใจในการเข้ารับบริการฉีดวัคซีนด้วย
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. ชี้แจงกรณีกลุ่มคนชราลงทะเบียนผ่านแอปฯ หมอพร้อม แต่ชื่อหายจากระบบทำให้ไม่ได้ฉีดวัคซีน
วันพุธที่ 9 มิถุนายน 2564
สธ. ชี้แจงกรณีกลุ่มคนชราลงทะเบียนผ่านแอปฯ หมอพร้อม แต่ชื่อหายจากระบบทําให้ไม่ได้ฉีดวัคซีน
รองปลัด สธ. ระบุ รพ.เสนางคนิคม จ.อํานาจเจริญ ปรับระบบการฉีดวัคซีน เนื่องจากวัคซีน 1 หลอด เปิดฉีดเมื่อครบ 10 คน ทั้งนี้ได้ประสานทําความเข้าใจกับประชาชนในพื้นที่แล้ว ยืนยันทุกคนที่ลงทะเบียนจะได้ฉีดวัคซีนแน่นอน
วันที่ 9 มิถุนายน 2564 นายแพทย์ณรงค์ สายวงศ์ รองปลัดกระทรวงสาธารณสุข และโฆษกกระทรวงสาธารณสุข กล่าวถึงกรณีกลุ่มคนชราลงทะเบียนผ่านแอปฯ หมอพร้อม แต่ชื่อหายจากระบบทําให้ไม่ได้ฉีดวัคซีน โดยเปิดเผยว่า กระทรวงสาธารณสุข ได้รับรายงานจากนายแพทย์ปัณณธร เลิศเอกธรรม ผู้อํานวยการโรงพยาบาลเสนางคนิคม จังหวัดอํานาจเจริญ ว่า โรงพยาบาลเสนางคนิคม ได้ปรับระบบการฉีดวัคซีนในกลุ่มผู้สูงอายุและผู้ป่วยโรคเรื้อรังที่นัดหมายผ่านหมอพร้อมในเดือนมิถุนายนทั้งหมด ให้มารับการฉีดวัคซีนเป็นกลุ่มแรก ในวันที่ 7 – 8 มิถุนายน 2564 เนื่องจากแต่ละวันมีจํานวนนัดฉีดเพียงวันละ 2 – 5 คน ซึ่งวัคซีน 1 หลอดต้องเปิดฉีดเมื่อครบ 10 คน เพื่อไม่ให้สูญเสียวัคซีน จึงปรับการฉีดเป็นวันละ 3 ตําบล คือวันที่ 7 มิถุนายน ตําบลเสนางคนิคม โพนทอง และนาเวียง รวม 360 คน และวันที่ 8 มิถุนายน ตําบลบ้านไร่สีสุก, หนองไฮ และหนองสามสี รวม 280 คน โดยองค์การบริหารส่วนตําบลได้จัดรถรับส่ง อํานวยความสะดวกผู้ที่จะมารับการฉีดวัคซีนจากทุกตําบล
สําหรับกรณีที่เป็นข่าวเกิดจากความเข้าใจผิดในระบบนัดและการประชาสัมพันธ์ที่อาจไม่ทั่วถึง โดยผู้รับบริการเป็นกลุ่มเป้าหมายของตําบลหนองสามสี มีนัดหมายฉีดใหม่ ช่วงบ่ายวันที่ 8 มิถุนายน 2564 ขณะนี้ ทางโรงพยาบาลเสนางคนิคมได้ประสานให้มารับการฉีดวัคซีนในช่วงบ่ายวันที่ 7 มิถุนายน แล้ว โดยนายแพทย์ประภาส วีระพล นายแพทย์สาธารณสุขจังหวัดอํานาจเจริญ ได้ลงเยี่ยมพื้นที่ รับฟังปัญหาจากผู้รับบริการ ซึ่งทั้ง 2 ท่านเข้าใจระบบ และขอโทษทางโรงพยาบาลที่ทําให้เป็นข่าว ยืนยันว่าวัคซีนที่จัดสรรให้กลุ่มผู้ลงทะเบียนผ่านหมอพร้อมมีเพียงพอ
รัฐบาลไทย-ข่าวทำเนียบรัฐบาล-รมว.เฮ้ง ห่วงใย ลูกจ้างบริษัทน้ำตาลกุมภวาปี จ.อุดรธานี ถูกเลิกจ้าง สั่งหน่วยงานในสังกัดลงพื้นที่ตรวจสอบช่วยเหลือสิทธิประโยชน์โดยเร็ว
วันพุธที่ 9 มิถุนายน 2564
รมว.เฮ้ง ห่วงใย ลูกจ้างบริษัทน้ําตาลกุมภวาปี จ.อุดรธานี ถูกเลิกจ้าง สั่งหน่วยงานในสังกัดลงพื้นที่ตรวจสอบช่วยเหลือสิทธิประโยชน์โดยเร็ว
รัฐมนตรีว่าการกระทรวงแรงงาน ห่วงใย ลูกจ้างบริษัท น้ําตาลกุมภวาปี จํากัดอําเภอกุมภวาปี จังหวัดอุดรธานี ประกอบกิจการผลิตและจําหน่ายน้ําตาล ถูกเลิกจ้าง สั่งการให้หน่วยงานในสังกัดกระทรวงแรงงานในพื้นที่ เข้าไปตรวจสอบข้อเท็จจริง พร้อมช่วยเหลือตามภารกิจ
เมื่อวันที่ 9 มิถุนายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการให้ความช่วยเหลือลูกจ้างของบริษัทน้ําตาลกุมภวาปี จังหวัดอุดรธานี กรณีประกาศปิดตัวหยุดกิจการเนื่องจากขาดสภาพคล่องทางการเงินว่า ท่านนายกรัฐมนตรีและ รมว.กลาโหม พล.อ.ประยุทธ์ จันทร์โอชา และกระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยลูกจ้างที่ได้รับผลกระทบจากกรณีดังกล่าว จึงได้ให้ผมในฐานะรัฐมนตรีว่าการกระทรวงแรงงาน สั่งการให้หน่วยงานในสังกัดกระทรวงแรงงานในพื้นที่ทํางานเชิงรุก เข้าไปติดตามสาเหตุการประกาศหยุดกิจการและเลิกจ้างพนักงาน รวมทั้งเร่งให้ความช่วยเหลือเยียวยาสิทธิประโยชน์ตามกฎหมายโดยด่วน
ด้าน นายอภิญญา สุจริตตานันท์ อธิบดีกรมสวัสดิการและคุ้มครองแรงงาน ได้รับรายงานจากการตรวจสอบของสํานักงานสวัสดิการและคุ้มครองแรงงานจังหวัดอุดรธานีว่า บริษัท น้ําตาลกุมภวาปี จํากัด ตั้งอยู่เลขที่ 73 หมู่ 11 ถนนโพนทอง ตําบลกุมภวาปี อําเภอกุมภวาปี จังหวัดอุดรธานี ประกอบกิจการผลิตและจําหน่ายน้ําตาล มีลูกจ้าง จํานวน 280 คน ได้มาขอคําปรึกษาหารือกับสํานักงานสวัสดิการและคุ้มครองแรงงานจังหวัดอุดรธานีเกี่ยวกับการปิดบริษัทเมื่อวันที่ 7 มิถุนายนที่ผ่านมา ต่อมาวันที่ 8 มิถุนายน นายชัยวัธน์ ศรมณี สวัสดิการและคุ้มครองแรงงานจังหวัดอุดรธานี พร้อมด้วยเจ้าหน้าที่ได้เข้าตรวจสอบข้อเท็จจริง พบว่า บริษัทฯ ได้จัดประชุมชี้แจงการสิ้นสุดสัญญาจ้างและปิดกิจการให้กับลูกจ้างทั้งหมดตามโครงการ MIRAI : จากกันด้วยดีสู่อนาคตใหม่ โดยแบ่งการชี้แจงออกเป็น 6 จุด ตามมาตรการป้องกันโควิด-19 สาเหตุการปิดกิจการเนื่องจากผลการประกอบกิจการขาดทุนต่อเนื่องหลายปี จึงจําเป็นต้องมีการปิดกิจการ และแจ้งสิ้นสุดสัญญาจ้างงานในวันที่ 3 กรกฎาคมนี้ โดยมีเงื่อนไข คือ 1) ลูกจ้างที่แจ้งสมัครใจลาออก ระหว่างวันที่ 8-12 มิถุนายน 2564 นายจ้างจะจ่ายค่าชดเชยให้ตามกฎหมาย เงินช่วยพิเศษ เงินช่วยเหลือลาออกของบริษัทตามเงื่อนไข ภายในวันที่ 24-30 มิถุนายน 2564 2) ลูกจ้างที่ไม่สมัครใจลาออก นายจ้างจะเลิกจ้างโดยได้รับค่าชดเชยตามกฎหมาย และจะไม่ได้เงินช่วยเหลือพิเศษ เงินช่วยเหลือลาออกของบริษัท และจะจ่ายค่าชดเชยให้กับลูกจ้างในวันที่ 3 กรกฎาคม 2564
นายอภิญญา กล่าวต่อว่า สําหรับการให้ความช่วยเหลือในเบื้องต้น สํานักงานสวัสดิการและคุ้มครองแรงงาน ได้ประสานหน่วยงานในสังกัดกระทรวงแรงงาน ลงพื้นที่ให้ความช่วยเหลือตามภารกิจที่เกี่ยวข้องการให้คําปรึกษาข้อกฎหมาย สิทธิประโยชน์ เช่น การใช้สิทธิประกันการว่างงาน การหาตําแหน่งงานว่างให้ การฝึกทักษะทางด้านอาชีพตามความต้องการ การขอรับประโยชน์ทดแทนกรณีว่างงานจากกองทุนประกันสังคม กองทุนสงเคราะห์ลูกจ้าง เป็นต้น
รัฐบาลไทย-ข่าวทำเนียบรัฐบาล-​ครม.เห็นชอบบทบาทกลาโหมอาเซียน ร่วมแก้ปัญหาทะเลจีนใต้อย่างสร้างสรรค์ รับมือภัยพิบัต โรคระบาด และผลกระทบทางเศรษฐกิจ
วันพุธที่ 9 มิถุนายน 2564
​ครม.เห็นชอบบทบาทกลาโหมอาเซียน ร่วมแก้ปัญหาทะเลจีนใต้อย่างสร้างสรรค์ รับมือภัยพิบัต โรคระบาด และผลกระทบทางเศรษฐกิจ
​ครม.เห็นชอบบทบาทกลาโหมอาเซียน ร่วมแก้ปัญหาทะเลจีนใต้อย่างสร้างสรรค์ รับมือภัยพิบัต โรคระบาด และผลกระทบทางเศรษฐกิจ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ (8 มิถุนายน 2564) ว่า ครม.เห็นชอบร่างปฏิญญาสมัยพิเศษของการประชุมรัฐมนตรีกลาโหมอาเซียนครั้งที่ 15 (15th ADMM) และการประชุมรัฐมนตรีกลาโหมอาเซียนกับรัฐมนตรีกลาโหมประเทศคู่เจรจา ครั้งที่ 8 (8th ADMM - Plus) รวม 2 ฉบับ ซึ่งจะมีการรับรองร่างปฏิญญาฯ ในการประชุมที่กระทรวงกลาโหม บูรไน เป็นเจ้าภาพ จัดขึ้นระหว่างวันที่ 15-16 มิถุนายน 2564 ด้วยระบบการประชุมผ่านสื่ออิเล็กทรอนิกส์
สําหรับสาระสําคัญของร่างปฏิญญาฯ ทั้ง 2 ฉบับ เป็นการแสดงเจตนารมณ์เชิงนโยบายร่วมกันเนื่องในโอกาสครบรอบการก่อตั้งกลไกการประชุม ADMM และ ADMM - Plus เพื่อส่งเสริมความไว้เนื้อเชื่อใจและพัฒนาความร่วมมือที่เป็นรูปธรรมระหว่างประเทศสมาชิกอาเซียนและประเทศคู่เจรจา โดยมีรายละเอียดดังนี้
1.ร่างปฏิญญาบันดาร์ เสรี เบกาวัน เนื่องในโอกาสการฉลองครบรอบ 15 ปี ของการก่อตั้งกลไกการประชุม ADMM เพื่อส่งเสริมการเตรียมความพร้อมสําหรับอนาคต สันติภาพ และความมั่งคั่งของอาเซียน มีสาระสําคัญ อาทิ
- ร่วมกันแก้ปัญหาในประเด็นทะเลจีนใต้อย่างสร้างสรรค์และสันติ โดยยึดมั่นในการสนับสนุนความมั่นคงทางทะเล ความปลอดภัย เสรีภาพการเดินเรือและการบินข้ามน่านฟ้า เพื่อนําไปสู่การแก้ไขข้อพิพาททะเลจีนใต้อย่างสันติ
- เสริมสร้างความร่วมมือระหว่างหน่วยงานด้านความมั่นคงของอาเซียนและภาคีภายนอก เพื่อรับมือกับการแพร่ระบาดของโรคโควิด - 19 ผ่านศูนย์แพทย์ทหารอาเซียน รวมทั้งเตรียมความพร้อมเพื่อรับมือกับเหตุฉุกเฉินด้านสาธารณสุข
- รับรองร่างเอกสารความร่วมมือริเริ่มใหม่ที่เสนอโดยประเทศสมาชิกอาเซียน จํานวน 8 ฉบับ ซึ่งเป็นเอกสารเกี่ยวกับการติดตามการดําเนินความร่วมมือภายใต้กรอบการประชุม ADMM และ ADMM - Plus โดยไม่มีการลงนามในเอกสาร
2. ร่างปฏิญญาบันดาร์ เสรี เบกาวัน ของการประชุม ADMM – Plus เนื่องในโอกาสการฉลองครบรอบ 15 ปี ของการก่อตั้งกลไกการประชุม ADMM เพื่อส่งเสริมการเตรียมความพร้อมสําหรับอนาคต สันติภาพ และความมั่งคั่ง ของอาเซียน มีสาระสําคัญ อาทิ
- พันธมิตรอาเซียนและประเทศคู่เจรจาให้การสนับสนุนต่อการดําเนินงานของประเทศสมาชิกอาเซียนในการรับมือกับความท้าทายด้านความมั่นคง ทั้งภัยพิบัติทางธรรมชาติ ภาวะฉุกเฉินด้านสาธารณสุข โรคระบาด และการบรรเทาผลกระทบทางสังคมและเศรษฐกิจ
- แสวงหาความร่วมมือด้านความมั่นคงและการทหารของภูมิภาคระหว่างประเทศสมาชิกอาเซียนกับประเทศคู่เจรจา เพื่อส่งเสริมขีดความสามารถของหน่วยงานด้านความมั่นคง ในการเตรียมความพร้อมรับมือกับภัยคุกคามต่างๆ ของภูมิภาค
..................................
รัฐบาลไทย-ข่าวทำเนียบรัฐบาล-ปลัดกอบชัยฯ ลงพื้นที่ตรวจเยี่ยมศูนย์วิจัยและเตือนภัยมลพิษโรงงานภาคตะวันออก จ.ชลบุรี
วันพฤหัสบดีที่ 10 มิถุนายน 2564
ปลัดกอบชัยฯ ลงพื้นที่ตรวจเยี่ยมศูนย์วิจัยและเตือนภัยมลพิษโรงงานภาคตะวันออก จ.ชลบุรี
ปลัดกระทรวงอุตสาหกรรม ลงพื้นที่ตรวจเยี่ยมศูนย์วิจัยและเตือนภัยมลพิษโรงงานภาคตะวันออก จ.ชลบุรี
ปลัดกอบชัยฯ ลงพื้นที่ตรวจเยี่ยมศูนย์วิจัยและเตือนภัยมลพิษโรงงานภาคตะวันออก จ.ชลบุรี
จ.ชลบุรี : วันนี้ (9 มิถุนายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่ตรวจเยี่ยม ศูนย์วิจัยและเตือนภัยมลพิษโรงงานภาคตะวันออก (Eastern Industrial Pollutions Research and Warning Center) และดูพื้นที่ว่างบางส่วนของอาคารศูนย์เก็บเอกสารของกรมโรงงานอุตสาหกรรม เพื่อเตรียมปรับปรุง และใช้ประโยชน์ของพื้นที่ต่อไป โดยมีนางสาววิชุดา สัมฤทธิ์ผล นักวิทยาศาสตร์ชํานาญการพิเศษ ให้การต้อนรับ
รัฐบาลไทย-ข่าวทำเนียบรัฐบาล-ยืนยันใช้งบ พ.ร.ก. เงินกู้ ฯ อย่างมีประสิทธิภาพ
วันพุธที่ 9 มิถุนายน 2564
ยืนยันใช้งบ พ.ร.ก. เงินกู้ ฯ อย่างมีประสิทธิภาพ
....
นายกฯ กล่าวถึงการเบิกจ่ายและแผนการใช้งบประมาณตามพ.ร.ก. เงินกู้ 1 ล้านล้านบาท เพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคโควิด-19 ปัจจุบันอนุมัติงบประมาณไปแล้ว 984,000 ล้านบาท เบิกจ่ายไปแล้วกว่าร้อยละ 73 และยังคงเหลือเงินกู้อีกประมาณ 15,000 ล้านบาท
.
สําหรับ ร่าง พ.ร.ก. เงินกู้ 5 แสนล้านบาท เพื่อรับมือการแพร่ระบาดของโควิด-19 ระลอกใหม่ ได้กําหนดการใช้จ่ายตามวัตถุประสงค์ 3 แผนงาน ประกอบด้วย
1. แผนงานหรือโครงการเพื่อแก้ไขปัญหาการระบาดของโควิด-19 เพื่อเป็นค่าใช้จ่ายเกี่ยวกับการแพทย์และสาธารณสุข การวิจัยและพัฒนาวัคซีนภายในประเทศวงเงิน 30,000 ล้านบาท
2. แผนงานหรือโครงการเพื่อช่วยเหลือ เยียวยา หรือชดเชยให้แก่ประชาชนในทุกสาขาอาชีพ ซึ่งได้รับผลกระทบจากการระบาดของโควิด-19 และช่วยผู้ประกอบอาชีพและผู้ประกอบการ สามารถดําเนินธุรกิจได้ต่อเนื่อง วงเงิน 300,000 ล้านบาท
3. แผนงานหรือโครงการเพื่อฟื้นฟูเศรษฐกิจและสังคมที่ได้รับผลกระทบจากการระบาดของ โควิด-19 เพื่อรักษาระดับการจ้างงาน กระตุ้นการลงทุนและการบริโภค วงเงิน 170,000 ล้านบาท
.
พร้อมยืนยันว่ารัฐบาลจะใช้งบประมาณที่มีอยู่ให้เกิดความคุ้มค่าและสามารถแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคโควิด-19 อย่างมีประสิทธิภาพให้เกิดผลให้มากที่สุด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดกระทรวงยุติธรรม รับมอบผลิตภัณฑ์และอุปกรณ์ป้องกันโรคติดเชื้อไวรัสโคโรนา 2019 (Covid 2019)
วันพุธที่ 9 มิถุนายน 2564
ปลัดกระทรวงยุติธรรม รับมอบผลิตภัณฑ์และอุปกรณ์ป้องกันโรคติดเชื้อไวรัสโคโรนา 2019 (Covid 2019)
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม รับมอบผลิตภัณฑ์และอุปกรณ์ป้องกันโรคติดเชื้อไวรัสโคโรนา 2019 (Covid 2019) จากบริษัท แมช.ซี ออร์แกนิคส์ (ไทยแลนด์) จํากัด
ในวันพุธที่ ๙ มิถุนายน ๒๕๖๔ เวลา ๑๓.๓๐ น. ณ โถงกลาง ชั้น ๒ อาคารกระทรวงยุติธรรม ถนนแจ้งวัฒนะ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม รับมอบผลิตภัณฑ์และอุปกรณ์ป้องกันโรคติดเชื้อไวรัสโคโรนา 2019 (Covid 2019) จากบริษัท แมช.ซี ออร์แกนิคส์ (ไทยแลนด์) จํากัด โดยมี นายนิมิต ทัพวนานต์ ผู้ตรวจราชการกระทรวงยุติธรรม และนายสํารวม บุญเสริม ผู้เชี่ยวชาญเฉพาะด้านบริหารทรัพยากรบุคคล เข้าร่วม
สําหรับผลิตภัณฑ์และอุปกรณ์ป้องกันโรคติดเชื้อไวรัสโคโรนา 2019 (Covid 2019) ของบริษัท แมช.ซี ออร์แกนิคส์ (ไทยแลนด์) จํากัด ได้นํามามอบให้ประกอบด้วย ๑. ถุงมือ MAZZEE GLOVE จํานวน ๕๐๐ กล่อง ๒. ชุด PPE (๕๐ แกรม) จํานวน ๕๐๐ ชุด ๓. แอลกอฮอล์ฆ่าเชื้อ จํานวน ๕๐ แกลลอน ๔. ทิชชู่แอลกอฮอล์ จํานวน ๑๐๐ แพ็ค ๕. หน้ากาก N95 จํานวน ๕๐๐ ชิ้น ๖. หน้ากากอนามัย Union จํานวน ๕๐ กล่อง ๗. หน้ากากอนามัย จํานวน ๑๐๐ กล่อง ๘. น้ําดื่ม MAZZEE จํานวน ๑๐๐ แพ็ค ทั้งนี้ กระทรวงยุติธรรมจะนําอุปกรณ์ดังกล่าว ไปใช้ในการป้องกันการแพร่ระบาดของโรคติดเชื้อไวรัสโคโรนา 2019 (Covid 2019) ให้เกิดประโยชน์สูงสุดต่อไป
รัฐบาลไทย-ข่าวทำเนียบรัฐบาล-กระทรวงมหาดไทย ร่วมวางพวงมาลาเนื่องในวันที่ระลึกวันคล้ายวันสวรรคตของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และวันอานันทมหิดล
วันพุธที่ 9 มิถุนายน 2564
กระทรวงมหาดไทย ร่วมวางพวงมาลาเนื่องในวันที่ระลึกวันคล้ายวันสวรรคตของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และวันอานันทมหิดล
กระทรวงมหาดไทย ร่วมวางพวงมาลาเนื่องในวันที่ระลึกวันคล้ายวันสวรรคตของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และวันอานันทมหิดล
วันนี้ (9 มิ.ย. 64) เวลา 08.00 น. ณ ลานพระบรมราชานุสาวรีย์ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร สวนหลวงพระราม 8 นายฉัตรชัย พรหมเลิศ ปลัดกระทรวงมหาดไทย มอบหมายให้ นายนรวีร์ ขันธหิรัญ ผู้อํานวยการกองสารนิเทศ สํานักงานปลัดกระทรวงมหาดไทย เป็นผู้แทนร่วมพิธีวางพวงมาลาถวายราชสักการะ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร เนื่องในวันที่ระลึกวันคล้ายวันสวรรคตของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และวันอานันทมหิดล ซึ่งตรงกับวันที่ 9 มิถุนายนของทุกปี
รัฐบาลไทย-ข่าวทำเนียบรัฐบาล-รมว.สุชาติ มอบที่ปรึกษา ลุยซีคอนบางแคและสายใต้ใหม่ ตรวจเยี่ยมการฉีดวัคซีนโควิดผู้ประกันตน ม.33
วันพุธที่ 9 มิถุนายน 2564
รมว.สุชาติ มอบที่ปรึกษา ลุยซีคอนบางแคและสายใต้ใหม่ ตรวจเยี่ยมการฉีดวัคซีนโควิดผู้ประกันตน ม.33
รัฐมนตรีว่าการกระทรวงแรงงาน มอบหมาย ที่ปรึกษารัฐมนตรีว่าการกระทรวงแรงงาน ลงพื้นที่ตรวจเยี่ยมและให้กําลังใจผู้ประกันตนมาตรา 33 ในพื้นที่กรุงเทพมหานครที่มาฉีดวัคซีนโควิด-19 ณ ศูนย์ฉีดวัคซีนซีคอนบางแคและอาคารเอสซีพลาซ่า (สายใต้ใหม่)
เมื่อวันที่ 9 มิถุนายน 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน ตรวจเยี่ยมการให้บริการฉีดวัคซีนโควิด -19 สําหรับผู้ประกันตนในพื้นที่กรุงเทพมหานคร โดยมี นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) ร่วมตรวจเยี่ยมในครั้งนี้ด้วย ณ ศูนย์ฉีดวัคซีนซีคอนบางแคและอาคารเอสซีพลาซ่า (สายใต้ใหม่) ซึ่งอยู่ในความรับผิดชอบของสํานักงานประกันสังคมกรุงเทพมหานครเขตพื้นที่ 6 มีศักยภาพการฉีดวันละ 1,000 คน มีทีมแพทย์ พยาบาล เภสัชกรจากโรงพยาบาลบางปะกอก 8 เป็นผู้ดําเนินการ
นางธิวัลรัตน์ กล่าวว่า ตามที่ รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ให้การฉีดวัคซีนป้องกันโควิด-19 เป็นวาระแห่งชาติ กระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงาน และท่านรัฐมนตรีว่าการกระทรวงแรงงาน ได้มอบหมายสํานักงานประกันสังคม บูรณาการร่วมกับกระทรวงมหาดไทย โดยกรุงเทพมหานคร กระทรวงสาธารณสุข โดยสํานักงานหลักประกันสุขภาพแห่งชาติ (สปสช.) กระทรวงการคลัง โดยธนาคารกรุงไทย และสถานพยาบาลเครือข่ายประกันสังคม ทั้งภาครัฐและเอกชน ให้บริการฉีดวัคซีนป้องกันโควิด-19 ให้กับผู้ประกันตน เพื่อควบคุมการแพร่ระบาดไม่ให้กระจายออกสู่วงกว้างทั้งในโรงงาน และสถานประกอบการ ในเบื้องต้นได้กําหนดจัดการฉีดวัคซีนให้กับผู้ประกันตนมาตรา 33 ในพื้นที่กรุงเทพมหานคร จากสถานประกอบการจํานวน 24,000 กว่าแห่งทั่วกรุงเทพมหานคร ตั้งแต่วันที่ 7 -26 มิ.ย.64 ซึ่งสํานักงานประกันสังคมกรุงเทพมหานครพื้นที่ 1-12 ได้จัดเตรียมสถานที่ แพทย์ พยาบาล เภสัชกร อุปกรณ์ทางการแพทย์จากโรงพยาบาลในเครือข่ายประกันสังคม 23 แห่ง โดยมีศักยภาพในการฉีดได้วันละ 50,000 คน ซึ่งทุกศูนย์ให้บริการระหว่างเวลา 08.00 – 17.00 น.
ทั้งนี้ สํานักงานประกันสังคมได้ให้ฝ่ายบุคคลของสถานประกอบการแต่ละแห่งสํารวจความต้องการฉีดวัคซีนและแจ้งความประสงค์ผ่านระบบ e-service ของสํานักงานประกันสังคมตั้งแต่เดือนพฤษภาคมที่ผ่านมา จากนั้นสํานักงานประกันสังคมได้จัดลําดับคิวการฉีดวัคซีนให้สถานประกอบการแต่ละแห่ง และแจ้งกลับไปยังสถานประกอบการ เพื่อให้ฝ่ายบุคคลของแต่ละสถานประกอบการแจ้งให้พนักงานของตนเองทราบเพื่อให้เข้ารับการฉีดตามลําดับคิว นอกจากนี้ ธนาคารกรุงไทยยังได้ส่ง SMS แจ้งวัน เวลา สถานที่และลําดับคิวการฉีดให้แก่ผู้ประกันตนแต่ละรายอีกทางหนึ่งด้วย เพื่ออํานวยความสะดวก ลดความแออัด และสามารถเข้ารับการฉีดวัคซีนตามจุดที่สํานักงานประกันสังคมได้กําหนดไว้ทั้งสิ้น 45 จุดทั่วกรุงเทพมหานคร
“ในวันนี้ ดิฉันได้รับมอบหมายจากท่านรัฐมนตรีว่าการกระทรวงแรงงาน ให้มาตรวจเยี่ยมและให้กําลังใจบุคลากรทางการแพทย์ ผู้ประกันตนมาตรา 33 และเจ้าหน้าที่สํานักงานประกันสังคมในพื้นที่ที่ให้บริการฉีดวัคซีนโควิด-19 เพื่อเป็นขวัญและกําลังใจในการปฏิบัติงานเพื่อควบคุมการแพร่ระบาด เป็นการสร้างภูมิคุ้มกันหมู่ และก้าวข้ามสถานการณ์โควิด-19 ไปด้วยกัน”นางธิวัลรัตน์ กล่าวในท้ายสุด
รัฐบาลไทย-ข่าวทำเนียบรัฐบาล-รมว.ยุติธรรม ประชุมผู้บริหารกระทรวงยุติธรรม ครั้งที่ ๙/๒๕๖๔
วันพุธที่ 9 มิถุนายน 2564
รมว.ยุติธรรม ประชุมผู้บริหารกระทรวงยุติธรรม ครั้งที่ ๙/๒๕๖๔
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๙/๒๕๖๔
ในวันพุธที่ ๙ มิถุนายน ๒๕๖๔ เวลา ๑๐.๐๐ น.ณ ห้องประชุมกระทรวงยุติธรรม ๑ ชั้น ๙อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรมเป็นประธานการประชุมผู้บริหารกระทรวงยุติธรรม ครั้งที่ ๙/๒๕๖๔ โดยมี ว่าที่ ร.ต. ธนกฤต จิตรอารีย์​รัตน์​ เลขานุการรัฐมนตรีว่าการกระทรวงยุติธรรมนายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรมพร้อมด้วยผู้บริหารของหน่วยงานในสังกัดกระทรวงยุติธรรม เข้าร่วมฯ
โดยที่ประชุมได้รับทราบความคืบหน้าและหารือการดําเนินงานในเรื่องการสร้างนิคมอุตสาหกรรมราชทัณฑ์ การนําผู้ต้องขังไปทํางานภายนอกเรือนจํา การวางแผนฉีดวัคซีนให้เจ้าหน้าที่และผู้ต้องขัง เพื่อป้องกันและควบคุมการแพร่ระบาดของโรคติดเชื้อไวรัสโคโรนา 2019 และการดําเนินงานของศูนย์เฉพาะกิจเฝ้าระวังความปลอดภัยของประชาชน (JSOC)
นอกจากนี้ รัฐมนตรีว่าการกระทรวงยุติธรรม ได้ติดตามผลการดําเนินงานตามแผนงาน หรือโครงการของรัฐมนตรีว่าการกระทรวงยุติธรรม ตั้งแต่เริ่มมอบนโยบาย จนถึงปัจจุบัน เพื่อเตรียมการรายงานคณะรัฐมนตรีต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย "โครงการเราชนะ" และ "ม33 เรารักกัน" มีมูลค่าการใช้จ่ายหมุนเวียนในระบบเศรษฐกิจแล้วเกือบ 3 แสนล้านบาท จากการใช้จ่ายของประชาชนกว่า 41 ล้านคน
วันพุธที่ 9 มิถุนายน 2564
โฆษกรัฐบาลเผย "โครงการเราชนะ" และ "ม33 เรารักกัน" มีมูลค่าการใช้จ่ายหมุนเวียนในระบบเศรษฐกิจแล้วเกือบ 3 แสนล้านบาท จากการใช้จ่ายของประชาชนกว่า 41 ล้านคน
โฆษกรัฐบาลเผย "โครงการเราชนะ" และ "ม33 เรารักกัน" มีมูลค่าการใช้จ่ายหมุนเวียนในระบบเศรษฐกิจแล้วเกือบ 3 แสนล้านบาท จากการใช้จ่ายของประชาชนกว่า 41 ล้านคน
นายอนุชา บูรพชัยศรี โฆษกประจําสํานักนายกรัฐมนตรี เผยหลังจากที่คณะรัฐมนตรีอนุมัติมาตรการช่วยเหลือประชาชน โดยเพิ่มวงเงินเยียวยา 2,000 บาทต่อคน ใน โครงการ ”เราชนะ” สําหรับกลุ่มผู้ถือบัตรสวัสดิการแห่งรัฐและกลุ่มที่มีแอปพลิเคชัน "เป๋าตัง" และโครงการ “ม33 เรารักกัน” ซึ่งทั้ง 2 โครงการนี้ประชาชนยังสามารถใช้จ่ายได้ถึง 30 มิ.ย. 2564 นั้น โดยโครงการ ”เราชนะ” มีจํานวนผู้ได้รับสิทธิทั้งสิ้น 33.1 ล้านคน แยกเป็นกลุ่มผู้ถือบัตรสวัสดิการแห่งรัฐ 13.7 ล้านคน กลุ่มผู้มีแอปพลิเคชั่นเป๋าตัง 8.4 ล้านคน กลุ่มผู้ที่ไม่ได้อยู่ในระบบเป๋าตัง 8.6 ล้านคน กลุ่มผู้ที่ต้องการความช่วยเหลือพิเศษ 2.4 ล้านคน ทั้งนี้เป็นผู้ที่ใช้จ่ายครบวงเงินตามสิทธิ์ในโครงการแล้วมีจํานวน 17.6 ล้านคน โดย ณ วันที่ 1 มิ.ย. 2564 โครงการ "เราชนะ"ทําให้มีการใช้จ่ายหมุนเวียนในระบบเศรษฐกิจไทยแล้วมูลค่ากว่า 257,997 ล้านบาท โดยผู้ประกอบการและผู้ให้บริการได้รับประโยชน์มากกว่า 1.3 ล้านร้านค้าและกิจการ แยกเป็นมูลค่าการใช้จ่ายในร้านอาหารและเครื่องดื่มคิดเป็นร้อยละ 19.1 ของมูลค่าการใช้จ่ายทั้งหมด ร้านธงฟ้าคิดเป็นร้อยละ 34.4 ร้าน OTOP คิดเป็นร้อยละ 4.1 ร้านค้าทั่วไปและอื่นๆคิดเป็นร้อยละ 40.4 ร้านค้าบริการคิดเป็นร้อยละ 1.9 และขนส่งสาธารณะคิดเป็นร้อยละ 0.1
ขณะที่โครงการ "ม33 เรารักกัน"มี ผู้ได้รับสิทธิ์รวมทั้งสิ้น 8.14 ล้านคนมียอดใช้จ่ายสะสมแล้ว ณ วันที่ 31 พ.ค. 2564 กว่า 39,317 ล้านบาท ผ่านร้านค้าทั้งสิ้น 1.07 ล้านร้านค้า ซึ่งเป็นไปตามแนวทางของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ต้องการเพิ่มกําลังซื้อให้กับกลุ่มเป้าหมายจํานวนกว่า 41 ล้านคน เพื่อบรรเทาผลกระทบจากการระบาดของไวรัสโควิด-19 ทั้งนี้ โครงการ "เราชนะ"และโครงการ “ม33 เรารักกัน” มีมูลค่าการใช้จ่ายหมุนเวียนในเศรษฐกิจแล้ว 297,314 ล้านบาท
"นอกจากนี้ยังมีมาตรการอื่นๆที่รัฐบาลดําเนินการอยู่ในปัจจุบันเพื่อช่วยผู้ประกอบการ อาทิ เช่น มาตรการสนับสนุนการให้สินเชื่อดอกเบี้ยต่ํา และมาตรการพักทรัพย์ พักหนี้ ซึ่งรัฐสภาได้ผ่าน พ.ร.ก.แก้ไขเพิ่มเติมประมวลกฎหมายแพ่งและพาณิชย์ พ.ศ.2564 และ พ.ร.ก ซอฟต์โลน วงเงินรวม 350,000 ล้านบาท เมื่อวันที่ 27 พ.ค. ที่ผ่านมา ที่ประกอบด้วย 2 มาตรการ คือ มาตรการสนับสนุนการให้สินเชื่อวงเงิน 250,000 ล้านบาท และมาตรการพักทรัพย์ พักหนี้ 100,000 ล้านบาท เพื่อป้องกันปัญหาการผิดนัดชําระหนี้ของภาคธุรกิจ เสริมสภาพคล่องสําหรับผู้ประกอบการ SME ให้มีโอกาสเข้าถึงแหล่งเงินทุนได้ง่ายขึ้น ซึ่งที่ผ่านมานายกรัฐมนตรีได้ติดตามการแพร่ระบาดของเชื้อไวรัสโควิด-19 และสถานการณ์เศรษฐกิจตลอดเวลา เพื่อกําหนดมาตรการช่วยเหลือเยียวยาอย่างต่อเนื่อง อาทิ โครงการ "คนละครึ่ง" ระยะที่ 3 และโครงการ "ยิ่งใช้ยิ่งได้" เป็นต้น รวมทั้งมาตรการกระตุ้นและฟื้นฟูเศรษฐกิจอื่นๆ ที่จะออกมาในครึ่งปีหลังนี้ด้วย หลังสถานการณ์การแพร่ระบาดของเชื้อไวรัสโควิด-19 ดีขึ้น ” โฆษกรัฐบาลกล่าว
.............................................
รัฐบาลไทย-ข่าวทำเนียบรัฐบาล-เพิ่มสิทธิ! ตรวจ - รักษาภาวะเกล็ดเลือดต่ำ หลังฉีดวัคซีนโควิด-19
วันพุธที่ 9 มิถุนายน 2564
เพิ่มสิทธิ! ตรวจ - รักษาภาวะเกล็ดเลือดต่ํา หลังฉีดวัคซีนโควิด-19
....
ปัจจุบัน มีประชาชนให้ความสนใจ และร่วมใจกันเข้ารับบริการฉีดวัคซีนโควิด-19 เป็นจํานวนมาก เพื่อเป็นการเพิ่มความมั่นใจให้แก่ประชาชนภายหลังจากที่ฉีดวัคซีนโควิด-19 ไปแล้ว
.
ล่าสุด รัฐบาลได้เพิ่มสิทธิประโยชน์การตรวจทางห้องปฏิบัติการ (Lab) เพื่อตรวจและรักษาภาวะเกล็ดเลือดต่ําที่มีอาการหลอดเลือดอุดตัน ภายหลังได้รับวัคซีน (ภาวะ VITT) ซึ่งครอบคลุมการเบิกจ่าย 4 รายการ ได้แก่
1. การตรวจความสมบูรณ์ของเม็ดเลือดแดง CBC
2. การตรวจวินิจฉัย Heparin-PF4 antibody (lgG) ELISA assay
3. การตรวจวินิจฉัย Heparin induced Platelet activation test (HIPA) และ
4. ยา Human normal immunoglobulin, intravenous (IVIG) ซึ่งให้เบิกจ่ายตามระบบ VMI
.
แม้ว่าภาวะ VITT จะมีอัตราการเกิดที่ต่ํามาก (1 : 125,000 – 1 : 1,000,000 ของผู้ได้รับวัคซีน) แต่ สปสช. จําเป็นต้องขยายสิทธิ เพื่อดูแลประชาชนที่มีอาการข้างเคียงให้ได้รับการดูแลทั้งกระบวนการ
.
ดังนั้น ขอให้ประชาชนที่เข้ารับการฉีดวัคซีนไปแล้ว ในช่วง 4 - 30 วัน หากมีอาการดังต่อไปนี้ ปวดศีรษะรุนแรง แขนขาชาอ่อนแรง ปากเบี้ยว พูดไม่ชัด หายใจลําบากหรือติดขัด เจ็บแน่นหน้าอก เป็นต้น ต้องรีบเข้ารับการตรวจเพื่อวินิจฉัยหาสาเหตุที่แท้จริง โดย สปสช. จะสนับสนุนค่าตรวจรวมทั้งค่ารักษาให้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 9 มิถุนายน 2564 พนักงานติดเชื้อไวรัส COVID-19 จำนวน 4 ราย
วันพุธที่ 9 มิถุนายน 2564
ประกาศ ขสมก. ประจําวันที่ 9 มิถุนายน 2564 พนักงานติดเชื้อไวรัส COVID-19 จํานวน 4 ราย
ประกาศ ขสมก. ประจําวันที่ 9 มิถุนายน 2564 พนักงานติดเชื้อไวรัส COVID-19 จํานวน 4 ราย
ประกาศ ขสมก. ประจําวันที่ 9 มิถุนายน 2564 พนักงานติดเชื้อไวรัส COVID-19 จํานวน 4 ราย
รัฐบาลไทย-ข่าวทำเนียบรัฐบาล-เพิ่ม 'ฟ้าทะลายโจร' ในบัญชียาหลักด้านสมุนไพร รักษาผู้ป่วยโควิด
วันพุธที่ 9 มิถุนายน 2564
เพิ่ม 'ฟ้าทะลายโจร' ในบัญชียาหลักด้านสมุนไพร รักษาผู้ป่วยโควิด
....
เว็บไซต์ราชกิจจานุเบกษา เผยแพร่ประกาศคณะกรรมการพัฒนาระบบยาแห่งชาติ เรื่อง บัญชียาหลักแห่งชาติด้านสมุนไพร (ฉบับที่ 2) พ.ศ. 2564